**Jyväskylän Kiri&Kirittäret Juniorit ry**

**hallituksen kokous 8/2022**

**Paikka:** Hipposhalli, Auditorio

**aika**: Keskiviikko 14.9.2022 klo 19.00

**Kutsutut:**

hallituksen jäsenet:

Matti Mäkinen (paikalla), Timo Kääriäinen (paikalla), Minna Elonheimo (paikalla), Timo Rautiainen (paikalla), Juhani Lehtimäki (poissa), Mika Suoja (paikalla), Ulla Nyqvist (paikalla), Marko Rekonen (paikalla)

asiantuntijajäsenet (läsnäolo- ja puheoikeudella):

Tiina Rauhamäki (poissa), Riina Kankaanperä (paikalla), Nea Moilanen (paikalla), Perttu Hautala (poissa) ja Laura Härkönen (poissa)

1. **Avataan kokous**

Kokous avattiin klo 20.05.

1. **Kokouksen laillisuus ja päätösvaltaisuus**

Kokous todettiin lailliseksi ja päätösvaltaiseksi.

1. **Edellisen kokouksen pöytäkirjan hyväksyminen**

4.5. pidetyn kokouksen pöytäkirja esitetään hyväksyttäväksi. Se on lähetetty sähköpostilla kaikille hallituksen jäsenille ennalta tutustuttaviksi.

Päätös:

Edellisen kokouksen pöytäkirja hyväksytään.

1. **Leirihaku**

Lokakuun puoliväliin mennessä on tehtävä perusteltu hakemus, jossa on oltava liitteenä esisopimus kaupungin kanssa (kentät, majoitus …), mikäli haluamme olla hakemassa valtakunnallista leiriä vuodelle 2025.

Leirit on jaettu alueittain ja itäisellä alueella seuraava vapaa leiri on vuoden 2025 nuorisoleiri.

Puheenjohtaja on tavannut kaupungin sivistys- ja liikuntatoimen johtoa sekä tapahtumatukia käsittelevää viranhaltijaa 1.9. ja kaupunki on valmis yhteistyöhön seuramme kanssa. Kenttiä leirille on alettu suunnitella liikuntapalvelujen tiloista vastaavien kanssa. Edellisen JKL:ssä järjestetyn leirin leirijohtaja Jouni Vatanen on lupautunut olemaan tukena hankkeessa.

Puheenjohtaja esittelee leirihakua tarkemmin kokouksessa. Itse hakuun voi myös tutustua tämän linkin kautta

<https://www.pesis.fi/pelaamaan/leirit/leirihaku-2024-2025/>

Mikäli hallitus suhtautuu hakemiseen myönteisesti, otetaan seuraavaksi mukaan neuvotteluihin muut kaupungin pesäpalloseurat ja Kylän Kattaus ruokapalvelujen suhteen. Päätös hausta tehdään valmistelun jälkeen seuraavassa hallituksen kokouksessa.

Valtakunnallisen leirin rinnalla on seurallemme esitetty toivetta itäisen alueen puolelta mahdollisuudestamme järjestää kunnarileiriä G-E ikäisille jo kesällä 2023. Tämänkin suhteen lopullisia päätöksiä tehdään seuraavassa kokouksessa, mutta hallituksen on linjattava nyt valmistellaanko asiaa myös päätöksentekoon.

**Puheenjohtajan ehdotus:**

Hallitus päättää, että sen seuraavaan kokoukseen valmistellaan 2025 valtakunnallisen Nuorisoleirin hakua ja 2023 itäisen alueen kunnarileirin hakua.

Hallitus valtuuttaa puheenjohtajan vastaamaan valmisteluista ja ohjaa häntä kokouksessa työhön sekä nimeää tueksi työryhmän hallituksen keskuudesta.

Päätös: Puheenjohtajan ehdotus hyväksyttiin.

1. **Seuran yhteistyösopimukset aikuisseurojen kanssa**

**TÄMÄ ASIAKOHTA ON TÄSSÄ VAIHEESSA LUOTTAMUKSELLINEN**

Seurallamme on ollut toistaiseksi voimassa olevat sopimukset Kirittärien ja Lohen kanssa. Pesäpalloliitto tekee ratkaisut pelaajien liikkumisen osalta sopimusten perusteella kolmen vuoden määräajaksi, joka tulee tämän vuoden jälkeen täyteen.

Puheenjohtaja on valmistellut emäseura-junioriseura sopimukseen mallia, jossa varsinaisessa sopimuksessa sovittaisiin lähinnä niistä asioista, jotka vaativat pesäpalloliiton hyväksyntää ja sopimuksiin liitettäisiin vuosittain liite, jossa on sovittu aikuisseuran ja junioriseuran muusta yhteistyöstä.

Muu yhteistyö voi koskea mm. varainhankintaa, varustekumppanuuksia, pallohenkilötoimintaa, talkoita, ottelutapahtumien järjestelyyn liittyviä asioita, teemapäiviä ja esimerkiksi kummipelaajatoimintaa.

Puheenjohtaja esittelee sopimuspohjia kokouksessa. Samalla hallitukselle esitetään, että poikien puolella emäseuraksi tulisi seuraavalle kaudelle Kiri2020, koska tällä hetkellä B /C-poikia on nimenomaan Kiri2020 sopimuspelaajina ja harjoitteluringissä – ja oli jo viime kaudella. Tällä hetkellä Lohen kanssa ei vastaavaa pelaajien liikkuvuutta ole. Ennen hallituksen ratkaisua tämän asian suhteen tämä asiakohta on luottamuksellinen, koska päätöksen jälkeen asiakokonaisuus käydään Lohen/Kiri2020 kanssa ensin läpi, ennen kuin asialla tullaan julkisuuteen. Jo seurayhteistyön kunnioittaminen edellyttää tätä.

Puheenjohtaja esittelee asiaa ja sopimuspohjia kokouksessa

**Puheenjohtajan ehdotus:**

Seuramme sopii emäseura/junioriseuran väliset sopimukset Kirittärien ja Kiri2020 kanssa. Puheenjohtaja valtuutetaan saattamaan neuvottelut loppuun kokouksessa esiteltävien sopimuspohjien perusteella. Ottaen huomioon seuraavassa asiakohdassa käytävät keskustelut.

Päätös: Puheenjohtajan ehdotus hyväksyttiin.

Lisäksi päätettiin, että junnujen pelaamisesta/harjoittelusta emoseurassa ja omassa ikäluokassa täytyy sopia ja linjata tarkemmin. Matti ja Mika miettivät, miten tämä saadaan sopimustekstiin emoseurojen kanssa.

1. **B-tyttöjen kausi 2023**

Junioripäälliköt esittelevät valmentajakartoitusta, jonka pohjalta valmentajavalinnat tuodaan hallituksen päätettäväksi ja hallituksella on tässä vaiheessa mahdollisuus valmistelua ohjata, omassa asiakohdassaan. Joukkueiden kesäkauden kuulumiset tarkemmin käydään läpi seuraavassa kokouksessa.

Mutta erikseen keskustellaan tässä kokouksessa siitä, onko tarpeen perustaa B-tyttöjen kohdalla seuran puolella ykkössarjajoukkue, mikäli osoittautuisi, ettei osalle nykyisistä C-tytöistä löydy peliaikaa/mahdollisuutta Tyttöjen Superissa, joka on Kirittärien alla.

Asiasta käydään toki neuvotteluja Kirittärien kanssa. Junioripäälliköt ovat asiaa nostaneet esille ja heitä on pyydetty kokoukseen kokoamaan pelaajamääriä ja pohtimaan eri vaihtoehtoja muistaen sen, että Naisten suomarin joukkueessa taas osa pelaajista mahtunee pelaamaan.

**Puheenjohtajan ehdotus:**

Päätetään jatkoetenemisestä asiasta junioripäällikköjen alustuksen pohjalta

Päätös: Puheenjohtajan ehdotus hyväksyttiin.

1. **Päättäjäiset**

Käydään keskustelu seuran päättäjäisten ajasta, paikasta ja palkitsemisesta. Valitaan palkitsemisista päättävä toimikunta.

Päätös: Matti jatkaa selvittelyä paikasta, joka määrittelee sitten ajankohdan.

1. **Junioripäällikköjen kuulumiset**

* **pesiskoulut, liikkarit ja naperot**
  + 120 lasta yhteensä kesän aikana mukana, hyvää palautetta.
  + talvelle ryhmiä tulossa, mutta tilaa vielä on.
* **ajankohtaisimmat asiat joukkueista (tarkemmin kausikoontia seuraavassa kokouksessa)**
  + jatketaan seuraavassa kokouksessa tilannekatsausta.
* **valmentajakartoitustilanne**
  + valmentajatilanne pelättyä parempi.

1. **Talven salivuoroista valmistelukeskustelu neuvotteluja varten**

* salivuorojen jako etenee virallisesti vasta lokakuussa.

1. **Mahdolliset hallituksen jäsenten esiin nostamat asiat**

* Pohdintaan, että jatkettaisiinko peliasujen käyttöä vielä yhden kauden.
* Pohdintaan, että jatketaanko Uniqueta, saadaanko toimitusajat kuntoon.
* Tuomarikoulutukseen kiinnostusta pikkujunnuissa.

1. **Tiedoksi saatettavat**

* **Itäisen alueen palkitsemistilaisuus la 29.10. Savonlinnassa Tanhuvaarassa**
* **Itäisen alueen seurakokous Varkaudessa 1.11.2022 – keskeisimmät asiat pohdintaan, seuraavassa kokouksessa päätösasiana**
* **24.11. pesäpalloliiton liittokokous**
* **Nuorisoleirin leiripalautteen johdosta puheenjohtajan käymä purkupalaveri**

1. **Seuraavasta hallituksen kokouksesta sopiminen**

Seuraava kokous sovitellaan Whatsapissa.

1. **Kokouksen päättäminen**Kokous päätettiin klo 21.20.

seuraavaan kokoukseen jätetään

* Junioripäällikkömallin jatkon valmistelu
* taloustilanne joukkueittain – eli TP-näkymät
* syyskokouksen valmistelu

koska esityslista jo siinä nyt olevilla asioilla melkoisen painava